****

**KONKURSO „PAGAMINTA VILKAVIŠKYJE 2025“ NUOSTATAI**

I. Bendroji dalis

1. Konkursas „Pagaminta Vilkaviškyje 2025“ organizuojamas bendradarbiaujant Kauno prekybos, pramonės ir amatų rūmams (toliau – KPPAR), Vilkaviškio rajono savivaldybei ir Viešajai įstaigai Vilkaviškio turizmo ir verslo informacijos centrui (toliau – TVIC). Pagrindinis konkurso tikslas – skatinti lietuviškų, aukštos kokybės, inovatyvių, išskirtinių, galinčių konkuruoti Lietuvos bei užsienio rinkose produktų gamybą ir vartojimą bei verslo plėtrą Vilkaviškio rajone.

II. Konkurso organizatoriai

2. Konkursą organizuoja KPPAR Vilkaviškio atstovybė, Vilkaviškio rajono savivaldybė ir Vilkaviškio turizmo ir verslo informacijos centras.

III. Konkurso vykdymo laikas

3. Konkursas rengiamas 2025 m. spalio 15 – 31 dienomis.

4. Paraiškos dalyvauti konkurse priimamos iki 2025 m. spalio 31 d., 15:45 val.

5. Konkurso nugalėtojai bus paskelbti ir apdovanoti 2025 m. lapkričio 6 d., Verslo dienos šventinio renginio metu.

IV. Konkurso dalyviai

6. Konkurse gali dalyvauti visos Vilkaviškio rajone registruotos ir veikiančios įmonės, nepriklausomai nuo jų narystės KPPAR, asociacijose ar kitose verslo organizacijose.

V. Konkurso skelbimas

7. Konkursą skelbia KPPAR Vilkaviškio atstovybė, Vilkaviškio rajono savivaldybė ir Vilkaviškio turizmo ir verslo informacijos centras savo interneto svetainėse.

<https://chamber.lt/>

<https://vilkaviskis.lt/>

<https://www.vilkaviskisinfo.lt/>

8. Papildomai kvietimai dalyvauti konkurse Vilkaviškio rajono įmonėms gali būti siunčiami el. paštu.

VI. Dalyvavimas konkurse

9. Norintys dalyvauti konkurse iki 2025 m. spalio 31 d. turi pateikti užpildytą paraiškos anketą (1 priedas) ir gaminio (paslaugos) nuotrauką bei aprašymą el. paštu: v.girdauskas@vilkaviskisinfo.lt.

10. Daugiau informacijos teikia Vilkaviškio turizmo ir verslo informacijos centras, tel. +370 687 78860, el. p. v.girdauskas@vilkaviskisinfo.lt.

VII. Konkurso dalyvių vertinimas

11. Paraiškas vertina komisija, sudaryta iš 2 KPPAR, 2 Vilkaviškio rajono savivaldybės ir 1 Vilkaviškio TVIC atstovo. Komisijos sudarymo ir vertinimo procesą administruoja Vilkaviškio TVIC.

12. Konkurso dalyviai vertinami pagal šiuos kriterijus:

a. Gaminio (paslaugos) išskirtinumas, unikalumas;

b. Gaminio (paslaugos) kokybė;

c. Gaminio (paslaugos) apdovanojimai nacionalinėse ir tarptautinėse parodose, mugėse;

d. Vartotojų pasitenkinimas gaminiu (paslauga);

e. Inovacijų panaudojimas;

f. Gamybos, gaminio (paslaugos) ekologiškumas;

g. Konkurenciniai pranašumai šalies ir užsienio rinkose.

13. Vertinimo komisija išanalizuoja konkurso dalyvio pateiktą informaciją apie produktą ar paslaugą ir pagal kiekvieną kriterijų skiria nuo 0 iki 5 balų. Jei komisijos nuomone produktas ar paslauga turi kitų, neįvardintų privalumų, skiria nuo 1 iki 5 papildomų balų protokole įvardindama šiuos privalumus. Susumavus balus nustatomas konkurso laimėtojas maisto ir ne maisto grupėse. Vertinimo rezultatai įrašomi komisijos posėdžio protokole.

VIII. Apdovanojimai

14. Konkurso laimėtojams bus įteikti specialūs apdovanojimai „Pagaminta Vilkaviškyje“. Apdovanojimo sudėtis - meno kūrinys ir A4 lapo formos diplomas, kuriame nurodoma konkurso pavadinimas, laimėtojas ir data. Diplomą pasirašo organizatorių atstovai. Apdovanojimą įsteigia ir finansuoja konkurso organizatoriai.

IX. Konkurso simbolikos naudojimas

15. Konkurso „Pagaminta Vilkaviškyje“ laimėtojas gali naudoti konkurso simboliką savo produktų žymėjimui, veiklos reklamai ir viešinimui.

X. Baigiamosios nuostatos

16. Konkurso nuostatus ir organizavimo tvarką įsakymu tvirtina Vilkaviškio turizmo ir verslo informacijos centro direktorius.

VšĮ Vilkaviškio turizmo ir verslo informacijos centro direktorius

Vitas Girdauskas